ՍՂԱԳՐՈՒԹՅՈՒՆ

Հայաստանի Հանրապետության Շիրակի մարզի Գյումրի համայնքի ավագանու 2022թ․ նոյեմբերի 11-ի նիստի հարցուպատասխանի

 Գրանցվեց հինգ հոգի հարցեր տալու համար։

Ա․ Բաղդասարյանը հարց տալու իր հերթը փոխանցեց Վ․ Հակոբյանին։

Վ․ Հակոբյան․

-Պարոն Սամսոնյան խնդրում եմ ձեր մոտ նշեք 12․09․2022թ․ ես և պարոն Մալխասյանը գրություն ենք գրել Գյումրու համայնքապետարան, շեշտեմ , որ նույն օրը հարցում ենք ուղարկել Երևանի քաղաքապետ Հ․ Սարգսյանին, և չորս-հինգ օր հետո ստացել ենք պատասխան։ Դրա հետ կապված մեր խմբակցության փորձագետը երկու-երեք անգամ դիմել է այդ հարցով , սակայն մեր համայնքապետարանից պատասխան չենք ստացել։ Նույնը 27․10․2022թ․ չորս խմբակցությունների ղեկավարներ ձեզ հարցում են ուղարկել և նորից զրո պատասխան։ Սա ուղակի վերաբերմունքի հարց է, դուք կարող էիք մեզ հրավիրել կամ չհրավիրել։

Վ․ Սամսոնյան․

-Հիմա կհրավիրենք Մեկինյան Աննային , կպարզենք թե ինչու գրություններին չի պատասխանվել, կարող է թյուրիմացություն է եղել։ Իրավունք ևունեին չպատասխանելու կամ ուշացնելու։ Կճշտենք, եթե աշխատակիցը մեղավոր է կենթարկենք կարգապահական տույժի։

Վ․ Հակոբյան․

-Մյուս հարցս հետևյալն է, ուզում եմ իմանալ , երբ վերջապես մենք կգտնենք մեր մեջ կամք, ուժ, որ լուծենք ճերմակ հիվանդանոցի կամ այդ տարածքի հետ կապված հարցը։ Շատ լավ գիտենք հիմա ինչ վիճակ է։

Վ․ Սամսոնյան․

-Գնահատող կազմակերպության հետ պայմանավորվել ենք , ոչ միայն ճերմակ հիվանդանոցը մի քանի այլ կառույցներ էլ կան , որ հրավիրել ենք՝ գան , գնահատեն, աճուրդի դնենք, տեսնենք ով կգա, ինչ կառաջարկի։

Վ․ Հակոբյան․

-Բայց մենք ճակատագրի հետ կապված որոշում կայացրել ենք։ Հանրային քննարկումից հետո ոչ մի բան չենք արել, շատ կարևոր գույք է։

Վ․ Սամսոնյան․

-Շատ ձգձգվեց, բայց ավելի լավ է հազար անգամ չափենք ներ մեկը կտրենք։ Հասկանանք թե վարձակալության տարբերակով կտրվի, թե օտարման , քաղաքի համար էական հարց կլուծվի այդ գումարով։

Վ․ Հակոբյան․

-Պարոն Հովհաննիսյանի հետ կայացված հանդիպման վերաբերյալ ուզում եմ ձեզ մոտ նշեք առաջին երաժշտականի հետ կապված հարցը։

Վ․ Սամսոնյան․

-Պարոն Բաղդասարյան տվեք ձեր հարցը։

Ա․ Բաղդասարյան․

-Առաջին հարցը վերաբերվեւմ է Պարոնյան փողոցին , որը այս տարի վերանորոգվել է սուբվենցիոն ծրագրով։ Նայեք, բառի բուն իմաստով հենց փողոցի մեջ կա տուն, ոչ թե մայթի, այլ փողոցի մեջ։ Երբ որ նախագիծը կազմվել է նախագծի մեջ փողոցը չի երևում և մայթն է նորմալ, և փողոցը։ Բնականաբար ավարտական ակտի հետ կապված խնդիրներ կլինեն, համայնքը երևի գումարը փոխանցել է շինարարին , իսկ պետությունը իր մասով ինձ թվում է այդ վիճակով փողոցը չի ընդունի, ցավոք սրտի այս պարագայում շինարարն է տուժելու։ Իմ իմանալով շինարարը դիմել է համայնքին, որ խոչընդոտը վերջացրեք , որպեսզի կարողանանք աշխատանքները պատշաճ անել։ Այստեղ երկու դրվագ կա մեկը՝ ինչ պետք է լինի անկախ նրանից , որ շինարարը ծառայություններ է մատուցում , շինարարը ինքնին ՀՀ պետական ռեգիստրում գրանցված կազմակերպություն է և ունինիրավունմէներ , այնպես չէ , որ միայն քաղաքացիների իրավունքներն ենք պաշտպանում։ Ինչ-որ մի ձև պետք է գտնվի , որ այդ մարդու գումարը վճարվի , որովհետև եթե ավարտական ակտը չստորագրվավ գումարը չի փոխանցվի։

Հարցի երկրորդ կողմը

Արդեն խորքային է։ Երբ կազմվել է նախագիծը և ներկայացվել սուբվենցիոն ծրագրի , բնականաբար չէր հաստատվի , եթե այս տեսքով ներկայացվեր՝ փողոցի մեջ կտրատած տունհը և այլն ։ Այստեղ պետք է երևի նաև իրավապահ մարմինները պարզեն, թե այդ ոնց է եղել , որ մարզպետարանի համապատասխան ստորաբաժանումը, որը սուբվենցիաներն է ստուգում , դա չի նկատել։ Բոլորս կարող ենք գնալ տեսնել, որ փողոցի մեջ տուն կա , և անհնար էր դա չնկատել։Բնականաբար մի պարագայում կարելի է այդ տունը քանդել, եթե այդ մարդկանց տուն տանք։ Խնդրում եմ երկու մասով ասեք, նախ նախագծումը ոնց է եղել , պարզ է շինարարի հետ կապված մի լուծում կա։ Բնակչի հետ կապված ինչ է առաջարկվում։

Ս․ Ջանոյան․

-Բնակչի հետ համաձայնության չենք եկել։

Վ․ Սամսոնյան․

-Բնակչին առաջարկվել է ընդհուպ մինչև երեք սենյականոց համայնքապատկան բնակարան, սակայն ասում է դուրս չեմ գա։

Վ․ Հակոբյան․

-Բա էլ ինչի մասին է խոսքը։

Վ․ Սամսոնյան․

-Հիմա փաստացի մարդիկ բնակվում են, եթե քանդենք հայտնվելու են դրսում։ Քանի քառակուսի մետր է։

Ս․ Ջանոյան․

-Երթևեկելի հատվածը 20-30քառակուսի, գումարած մայթը։

Վ․ Հակոբյան․

-Իսկ ընդհանուր տունը ինչքան է։

Վ․ Սամսոնյան․

-Մոտ 60 քառակուսի։

Ա․ Բաղդասարյան․

-Հարցիս պատասխանը ես այնուամենայնիվ կուզենայի լսել։ Երկու բաղադրիչ կար հարցի՝ մեկը շինարարի հետ կապված, պարզ է , եթե տան հարցը լուծեցինք , շինարարին չենք նեղացնի, երկրորդն էլ ՝ նախագծման ժամանակ ոնց եղավ ։ Ժողովուրդ, էստեղ հանցակազմը ինչն է , մենք խաբել ենք պետությանը, որովհետև Երևանում որտեղ մարդիկ այդ նախագծերը նայում են , սուբվենցիոնը հաստատում են։

Վ․ Սամսոնյան․

-Չենք խաբել։

Ս․ Ջանոյան․

-Նախագծում նշված է , որ խնդիր կա և պետք է պայմանավորվածություն ձեռք բերենք։

Ա․ Բաղդասարյան․

-Բայց եթե մենք չունենք գրավոր պայմանավորվածություն քաղաքացու հետ, ինչի ենք սուբվենցիոն ներկայացնում։

Վ․ Սամսոնյան․

-Դե հաշվի է առնվել , որ ապօրինի է կառուցված, պետք է քանդվի։ Բնակիչը պետք է հասկանա։

Ա․ Բաղդասարյան․

-Բայց դուք պետք է ավագանու հաստատմանը բերեիք, ներկայացնեիք , կարող է ավագանին դեմ կքվեարկեր։ Հիմա էտ մարդու ձեռքն է իրավիճակը , գնդակը նրա դաշտում է , կարող է ասի երեքի տեղը ինձ վեց սենյականոց տուն տվեք ։

Վ․ Սամսոնյան․

-Հո ասելով չէ։

Վ․ Հակոբյան․

-Նախագծում կա այդ հատվածը։

Ս․ Ջանոյան․

-Նշված է որ պետք է քանդած լինի։

Ա․ Բաղդասարյան․

-Երկրորդ հարցս նույնպես քրեաիրավական դաշտից է։Գյումրու ավտոբուս ՓԲԸ-ի հետ է կապված։ ՓԲԸ- ի պարկը երբ որ կառուցվել է , տենդերը հայտարարվել է և հաղթել են, ժամկետները խախտվել են։ Օրենքը ասում է , որ պետք է տույժ կիրառվի , սակայն տույժ կիրառված չէ ։ Խնդրում եմ պատասխանել ինչու կիրառված չէ, և ժամկետները ինչու են խախտվել։

Վ․ Սամսոնյան․

-Ֆինանսական բաժնի մասով ուսումնասիրել եք ,ինչն է պատճառ եղել եղանակային պայմանները և այլն։Պատճառները տարբեր են , հիմա չեմ հիշում , գրավոր գրեք թող գրավոր պատասխանեն , ձեզ համար էլ հիմք կլինի հետագայում ձեր քրեաիրավական լուծումները գնան առաջ։ Հաջորդը պարոն Մալխասյան։

Կ․ Մալխասյան․

-Իրականում ես մեկ հարց ունեի տալու , բայց ընթացքից որոշեցի երկու հարց տալ ։ Այստեղ պարոն Հակոբյանը նշեց ճերմակ հիվանդանոցի հարցը և նշվեց որ պետք է հազար անգամ չափել մեկը կտրել, դա լավ է , բայց երբ խոսքը գնում է 50-100 քառակուսի մետր հողը կամ շինությունը վարձակալության տրամադրելու կամ օտարելու դեպքում համայնքի բյուջե գումարներ մուտք անելու մասին շատ մտահոգ ենք, իսկ մոտ1700 քառակուսի մետր մակերեսով կառույցը մեկ տարուց ավել է ոչ մեկի վարձակալության տրված չէ այդ մասին մտահոգ չենք , ինձ հետաքրքիր է նաև նախկին վարձակալը պարտքեր ուներ , վճարել է թե ոչ։ Դա առաջին հարցը։

Վ․ Սամսոնյան․

-Խնդրեմ տիկին Ջախոյան իրավական դաշտով ինչ եք արել։

Ա․ Չախոյան․

-Դատական պրոցես է գնում։

Վ․ Սամսոնյան․

-Հա, դատական պրոցես է գնում ինչ եք արել։

Վ․ Հակոբյան․

-Մեկել նախկին վարձակալը այդ տարածքում առկա տունը տնօրինում է։

Վ․ Սամսոնյան․

-Հաջորդ հարցը ասեք պարոն Մալխասյան։

Կ․ Մալխասյան․

-Իրականում ես առաջին օրվանից այստեղ քաղաքական հարցեր չեմ բարձրացնում , բայց այսօր միքիչ կշեղվեմ ու հարցս քաղաքական ենթատեքստ կունենա։Միանշանակ չանձնավորեք պարոն Սամսոնյան։ Այսօր խոսեցինք պարոն Առուշանյանից մեր գործընկերն է , ուրախ ենք , որ պատգամավոր է դարձել, շնորհավորում ենք։Պարոն Առուշանյանը հոկտեմբերի 10-ին իր ֆեյսբուքյան էջում հայտարարություն է արել , մեջբերում եմ անում <իմ պաշտոնավարման ընթացքում եկել եմ այն եզրահանգման , որ իներցիոն կառավարումից խուսափելու համար անհրաժեշտ են նոր կառավարման համակարգեր ներդնել, չխուսափել ռեֆորմներից, չառաջնորդվել անձնական ամբիցիաներով , նշվածին մասամբ հասել եմ>։ Երկու թե երեք օր առաջ պարոն Առուշանյանը հյուր է եղել մի հաղորդաշարի, և հաղորդավարի այն հարցին , թե ՏԻՄ համակարգում ինչըը կփոխեք, պարոն Առուշանյանը օատասխանել է ․<Իմ համար ընդունելի չէր իներցիոն կառավարումը>։ Հիմա ենթադրում եմ , որ համայնքապետարանում տիրող կառավարման համակարգին պարոն Առուշանյանը տիրապետում է ավելի խորքային և մեջբերումներում նա կառավարման համակարգը համարում է իներցիոն։ Հիմա հարցս պարոն Սամսոնյան դուք կիսում եք պարոն Առուշանյանի տեսակետը, որ իրականացվում է իներցիոն կառավարում։

Վ․ Սամսոնյան․

-Հետևաբար պարոն Առուշանյանը ասելով, որ իներցիոն եղել է հետո կարգավորվել է , պատասխանել է ինքը իր հարցին։Դուք էլ ասացիք , որ իներցիոն նկատել է իր պատկերացումով, բայց կարողացել է ինչ-որ կարգավորել և համատեղ կառավարել ենք ոչ իներցիոն եղանակով․ իմ կարծիքով արդեն պարզ է, որ չկա էլ իներցիոն ասածը, կարողացել ենք հասնել կառավարման համակարգի, որը իներցիոն չի։

Կ․ Մալխասյան․

-Ինքը ասել է , բայց դուք նրա հետ համաձայն եք , որ իներցիոն էր իսկ հիմա չէ։

Վ․ Սամսոնյան․

-Բնականաբար ոչ։ Իներցիոն չէր և իներցիոն չի։ Մոնք կառավարում ենք մեր գիտեցած օրենքներով։

Վ․ Հակոբյան․

-Փաստորեն սուտ է ասում պարոն Առուշանյանը, այնքան նիստի չեկավ որ։

Վ․ Սամսոնյան․

-Խնդրեմ տիկին Ադամյան

Ս․ Ադամյան․

-Այս հարցը հնչեցվել է իմ կողմից դեռ մեկ տարի առաջ, բայց նորից պետք է կրկնեմ՝ թափառող շների հարցը։

Վ․ Սամսոնյան․

-Արդեն անհամեմատ կարգավորվել է բավականին , սակայն մենք ունենք մի արատավոր երևույթ , որը չենք կարող ապացուցել։ Հարևան համայնքներից շները բերում բաց են թողնում մեր քաղաքում։Եթե վերլուծություն կատարենք կտեսնենք, որ Գյումրի համայնքն է մրցույթ հայտարարում , ծախս կատարում ։ Լամ կներեն հարևան համայնքները, ես չեմ հասկանում՝ ուրիշ համայնքներում շուն չկա։Մենք աշխատում ենք , էտ կազմակերպությունը բավականին գործ է արել , չնայած որ խոչընդոտող հանգամանքներ կան՝ գալիս պառկում են շների դիմաց ասում են շներին մի տարեք։ Լավ բայց ինչ անենք; Բնակիչների ապահովությունը մեզ համար ամենակարևորն է , հարցը կարգավորվող է, թիվը սպառվել է էլի մրցույթ ունենք հայտարարելու նոր տարվա նախաշեմին։ Այսորվա վիճակը և ձեր ասած մեկ տարի առաջվա վիճակը համեմատելուց մեծ փոփոխություն կա, փաստենք։

Ս․ Ադամյան․

-Փողոցներինը լավ, բայց կան շներ առանց որոնց թույլտվության երեխաները դպրոց կամ մանկապարտեզ չեն կարող գնալ։

Վ․ Սամսոնյան․

-Մենք գրություններ ենք ուղարկել համապատասխան կառույցներին, այդ թվում մանկապարտեզներին՝ եթե կան խնդիրներ այդ կազմակերպություններին ուղարկենք այդտեղ։

Ս․ Ադամյան․

-32 դպրոց, 18 դպրոց և Նորավանի Արևիկ մանկապարտեզ։

Վ․ Հակոբյան․

-7-րդ դպրոց տանող ճանապարհը նույնպես, իրոք վիճակը շատ է բարդացել պարոն Սամսոնյան։

Վ․ Սամսոնյան․

-Թվարկված հասցեներով, հենց նիստը վերջացրեցինք , կայցելեն այնտեղ։

Մ․ Սահակյան․

-Այնպես են անում , որ ձագ չունենան։ Ձագ չեն տալիս , բայց լավ էլ գզում են։

Ս․ Ադամյան․

-Բայց էտ շները հետ չեն գնում իրենց համայնքներ։

Վ․ Սամսոնյան․

-Չեն գնում , ուրեմն էստեղ պայմաններն ավելի լավ են։

Ս․ Ադամյան․

-Երկրորդ հարցս ստացել եմ բնակիչներից․ Ռուստավելի նրբանցք, Շիրազի փողոցի և Ռուստավելի փողոցների արանքում կա Ռուստավելի նրբանցք, այդ փոքրիկ հատվածը ասֆալտապատված չէ։ Հարցնում են ինչու ասֆալտապատված չէ և արդյոք կասֆալտապատվի։

Վ․ Սամսոնյան․

-Դեռևս Գյումրիում սուբվենցիոն ծրավրերով և ՎԶԵՊ ծրագրով նախատեսված շատ փողոցներ կան, պարզ պատճառով ԴԱՌՈԺՆԻԿ կազմակերպությունը չի հասցրել, հույսով ենք գոնե մայթերը կհասցնենք։ 70կմ երկարությամբ դեռ անբարեկարգ փողոցներ կան դրա մեջ է մտնում ձեր ասած 200քառակուսի մետրը։ Թող բնակիչները դիմում գրեն , մենք ձեռքի տակ ունենանք , հասկանանք եթե ունեցանք հնարավորություն 2023 թվի մեջ ասֆալտենք։

Ս․ Ադամյան․

-Հյուպատոսը թույլ չի տվել ասֆալտապատելու։

Վ․ Սամսոնյան․

-Դա էլ պրոբլեմատիկ հատվածն է, տեղյակ եմ, թող դիմում գրեն կզբաղվենք։

Ս․ Ադամյան․

-Շատ բարի, շնորհակալություն։

Վ․ Հակոբյան․

-Եթե կարելի է պարոն Սամսոնյան մի առաջարկություն անեմ շների հետ կապված։ Եթե նոր տարվա մեջ էտ կազմակերպության հետ պայմանագիր եք կնքելու, կարելի է պայմանագրի մեջ կետ ավելացնել, որ կազմակերպությունը օարտադիր թեժ գիծ ունենա բնակիչներին պատասխանելու համար։

Վ․ Սամսոնյան․

-Թեժ գիծը կա, շատ լավ գործում է , ժամանակին արձագանքում են։ Տիկին Առաքելյան համարները քցած են մեր կայքով և էջով։

Ս․ Առաքելյան․

-Այո, մի քանի անգամ։

Վ․ Սամսոնյան․

-Խնդրում եմ կրկին թարմացրեք։

Վ․ Հակոբյան․

-Սոցցանցերի միջոցով , որ լավ տարածենք խնդիրը կարելի է տեղային լուծել , քանի որ հիմնովին չի լուծվում։

Վ․ Սամսոնյան․

-Դիմումներով, զանգերով աշխատում ենք։ Խնդրեմ տիկին Միքայելյան։

Զ․ Միքայելյան․

-Հարցը այդքան համայնքին չի վերաբերվում։ Հիշում եք սեպտեմբերի նիստի ավարտին ես առաջարկեցի , որ ՀՀ արտգործ նախարարության հետ համատեղ աջակցենք մեր երկրի դիվանագիտական ջանքերին, և նամակներ ուղղենք մեր քույր քաղաքներին , և կոչ անենք կոնկրետ գործողությունների դիմոլու։ Ավագանու անդամներից շատերը տեղյակ չեն լինի, որ այդ առաջարկից անմիջապես հետո մենք համատեղ գործի ենք անցել համապատասխան բաժնի հետ, և ունենք որոծակի արձագանք։ Կուզենայի համապատասխան բաժնի մեր աշխատակիցը ներկայացներ , թե ինչ արդյունքներ ունենք։

Վ․ Սամսոնյան․

-Խնդրեմ։

Ն․ Էլբակյան․

-Նշեմ , որ ուղերձներ ենք ուղարկել Գյումրիի 19 քույր քաղաքներին։Նշեմ, որ 13 երկրների աույր քաղաքներ են։ Տեքստերի բովանդակությունը եղել է ՀՀ վրա Ադրբեջանական զինուժի լայնածավալ հարձակումը և նաև կոչի հատված է եղել։ Մենք պաշտոնական արձագանք ենք ստացել ԱՄՆ-ի Գլենդել քաղաքից։

Ընթերցվեցին հատվածներ Գլենդել, Կրետեյ, Յազդ քաղաքների պատասխան նամակներից, որոնցում հիմնականում դատապարտվել են Ադրբեջանի գործողությունները և հավաստիացվել , որ նրանք սատարում են հայերին։

Վ․ Սամսոնյան․

-Շնորհակալություն ենք հայտնում մեր քույր քաղաքներին մեզ արձագանքելու համար, որ մեր կողքին են։ Տա Աստված , որ նման հարցերով մենք էլ իրենց չդիմենք։

Ա․ Բաղդասարյան․

-Պարոն Սամսոնյանմի առաջարկություն անեմ, որ խնդրեմ այդ բոլոր տեքստերը քաղաքապետարանի պաշտոնական էջին կտեղադրեք։

Վ․ Սամսոնյան․

-Արտգործխ նախարարության հետ ճշտեք եթե հակասող բան չունենք, շատ բարի, կտեղադրենք։ Շնորհակալություն, ցտեսություն։